open-index/open-wikipedia-markdown huggingface dataset:
Ventricaria ventricosa

***Ventricaria ventricosa*** on viherleviin kuuluva levälaji, joka on tunnettu myös nimellä *Valonia ventricosa*.

Sitä tavataan ympäri maailmaa lämpimillä merialueilla. Se elää matalissa vesissä joita vuorovesi huuhtoo, usein kiinnittyneenä korallimurskaan tai korallin koloihin.

Levän sekovarsi muodostaa halkaisijaltaan 1-4&nbsp;cm kokoisia yksittäisiä kuplia, joista jokainen on yksi solu. Kuplan alaosa muotoutuu sen mukaan miten levä kiinnittyy alustaansa. Se on yksi maailman suurimpia soluja, ja sen avulla on helppo tutkia solun fysiologiaa.

*Ventricaria ventricosa* on pahamaineisin meriakvaarioiden rikkaruoho. Sitä kutsutaan nimellä **kuplalevä**. On olemassa muitakin kuplanmuotoisia levälajeja. Tämä erottuu niistä muodostaessaan pallomaisia, yksittäisiä kirkkaanvihreitä kuplia, kun taas muissa lajeissa kuplat ovat pitkulaisia tai ryhminä tai tummanvihreitä tai punertavia. Muita kuplamaisia levälajeja ovat esimerkiksi *Boergesenia forbesii*, *Valonia aegagropila*, *Valonia fastigiata*, *Valonia macrophysa*, *Valonia utricularis*, *Dictyosphaeria cavernosa* ja *Bornetella sphaerica*.

## Lähteet
Caramelito Promotions

**Caramelito Promotions** on suomalainen ammattinyrkkeilytalli, jonka päätoimipaikka on Vaasa. Talliin kuului heinäkuussa 2011 kuusi nyrkkeilijää: Janne Katajisto, Anton Sjomkin, Janne Forsman, Roope Puumalainen, Teemu Tuominen ja Jarkko Jussila. 

Tallin managerina ja toisena promoottorina toimii Petro Koskimies, joka on valmentanut aikaisemmin muun muassa Juho Haapojan raskaansarjan Suomen mestariksi. Nykyisin Koskimies valmentaa Jarkko Jussilaa ja Teemu Tuomista. Tallin matchmakerina ja toisena promoottorina toimii Markus Lammi.

Talli oli järjestänyt heinäkuuhun 2011 mennessä kaikkiaan 10 ottelutapahtumaa:
*21.2.2009 Amarillo Boxing Night - Mestari iskee (Vaasa)
*8.8.2009 Ammattinyrkkeily saapuu Ulvilaan (Ulvila)
*14.11.2009 Näytön Paikka (Vaasa)
*6.2.2010 Amarillo Boxing Night 2 - Taistelu mestaruudesta (Vaasa)
*11.4.2010 Prot-Top Boxing Show (Vaasa)
*7.8.2010 Royal Fight Night (Vaasa)
*20.11.2010 Isänmaan puolesta (Kankaanpää)
*29.1.2011 Royal Fight Night 2 - Vaasan veri ei vapise (Vaasa)
*8.4.2011 Royal Fight Night 3 (Vaasa)
*28.5.2011 Kantri Fight Night - Vastakkainasettelu alkaa (Kankaanpää)

Ammattinyrkkeilytapahtumien järjestämisen lisäksi talli toimii aktiivisesti yhteistyössä paikallisten amatöörinyrkkeilyseurojen kanssa.

## Aiheesta muualla
http://caramelitopromotions.com/
Pyruvaattikarboksylaasi

**Pyruvaattikarboksylaasi** on entsyymi, joka katalysoi ensimmäistä glukoneogeneesin vaihetta. Reaktiossa palorypälehappoon liitetään hiilidioksidimolekyyli, jolloin muodostuu oksaloetikkahappoa. Samalla ATP-molekyyli hydrolysoituu ADP-molekyyliksi ja fosfaatti-ioniksi. Entsyymin EC-numero on EC 6.4.1.1 ja CAS-numero 9014-19-1.

## Rakenne
Pyruvaattikarboksylaasia esiintyy organismeissa kahta muotoa. Näistä yleisempi, bakteereissa, sienissä ja eläimissä esiintyvä on α4-muoto. Se on tetrameeri, joka koostuu neljästä samanlaisesta yksiköstä. Nämä yksiköt ovat kooltaan noin 120&ndash;130&nbsp;kDa. Kussakin yksikössä on eri tehtäviä hoitavat alayksikkönsä. Pyruvaattikarboksylaasin tarvitsema prosteettinen ryhmä on biotiini, joka on sitoutunut entsyymiin lysiiniaminohapon välityksellä. Arkkien pyruvaattikarboksylaasi on rakenteeltaan erilainen, α4β4-tyyppiä. Sen alayksiköt koostuvat kahdesta polypeptidiketjusta, jotka ovat liittyneet yhteen tetrameeriksi. Tämän pyruvaattikarboksylaasin muunnoksen polypeptidiketjuista toiseen on sitoutunut biotiini ja toinen siirtää karboksyyliryhmän.

## Toiminta
Reaktion ensimmäisessä vaiheessa ATP:n ja magnesiumionin (joissakin tapauksissa myös sinkki- tai mangaani-ioni) muodostama kompleksi reagoi vetykarbonaatti-ionin kanssa muodostaen karboksifosfaattia ja ADP-molekyylin. Karboksifosfaatti karboksyloi biotiinin, jolloin syntyy karboksibiotiinia. Seuraavaksi karboksibiotiinin karboksyyliryhmä vapautuu hiilidioksidina ja entsyymin sisältämä kysteiinitiolaattirakenne deprotonoi palorypälehapon muodostaen enolaatin. Enolaatti reagoi hiilidioksidin kanssa, jolloin muodostuu oksaloetikkahappoa.

Erityisesti α4-tyyppinen pyruvaattikarboksylaasi on allosteerisesti säädelty. Jotta biotiini karboksyloituisi, täytyy läsnä olla riittävä konsentraatio asetyylikoentsyymi-A:ta, joka sitoutuu entsyymiin. Tämän jälkeen asetyylikoentsyymi-A ei enää vaikuta entsyymin toimintaan. Asparagiinihappo on entsyymin allosteerinen inhibiittori. α4β4-rakenteen omaava pyruvaattikarboksylaasi ei tarvitse asetyyli-koentsyymi-A:ta toimiakseen.

Paitsi glukoneogeeneesissä pyruvaattikarboksylaasilla on tärkeä rooli myös adipogeneesissä ja haimasaarekkeen ja astrosyyttien toiminnalle.

## Pyruvaattikarboksylaasin puutos
Eräät harvinaiset autosomien kautta resessiivisesti periytyvät mutaatiot aiheuttavat toimimattoman pyruvaattikarboksylaasin tuotantoa. Tämä johtaa eriasteiseen laktiseen asidemiaan. Pohjoisamerikkalaisen fenotyypin (tyypin A puutos) potilailla puutoksesta aiheutuva sairaus ilmenee vakavana noin 12 vuoden iässä. Asidemia on yleensä lievä ja tyypillisiä oireita ovat oksentelu. Potilaat ovat usein myös henkisesti vakavasti taantuneita. Tyypin B (ns. ranskalainen fenotyyppi) pyruvaattikarboksylaasin puutoksesta kärsivät saavat oireita jo muutaman tunnin kuluttua syntymästään, ja osa potilaista kuolee muutaman kuukauden kuluttua. Kolmas, tyypin C fenotyyppi on harvinainen. Tässä laktinen asidemia on lievä ja potilaat ovat usein henkiseltä tasoltaan normaalisti kehittyneitä.

## Lähteet
XML Data Package

**XML Data Package** (**XDP**) on XML tiedostotyyppi, jonka on vuonna 2003 tehnyt Adobe Systems. Se on XML-pohjainen PDF-formaatti. Se sallii PDF-sisältöä Adobe XML Forms Architecture (XFA) -tekniikan avulla. Resurssit pakataan XML-pohjaisena tiedostona.

On olemassa useita Adobe:n tuotteita, suurin niistä LiveCycle ES Suite, joilla voi tehdä tiedostoja XDP formaatissa.
Desecration Smile

**Desecration Smile** on Red Hot Chili Peppersin kappale, joka löytyy yhtyeen vuoden 2006 albumilta *[[Stadium Arcadium]]*. Kappale julkaistiin albumin neljäntenä singlenä maailmanlaajuisesti, Yhdysvaltoja lukuun ottamatta.

Kappale kertoo yhtyeen laulaja Anthony Kiediksestä ja siitä, miten onnellinen hän oli entisen tyttöystävänsä, Heatherin kanssa.

## Listasijoitukset

## Lähteet
Josafatin kalliot

**Josafatin kalliot** on kallioinen viheralue Helsingin Harjussa, Helsinginkadun pohjoispuolella.

Alueen ensimmäisessä asemakaavassa vuodelta 1901 nykyinen puistoalue merkittiin rakennuskortteliksi, mutta kaavasta huolimatta tähän kortteliin ei vuosikymmeniin rakennettu mitään. Alue tuli kuuluisaksi 1970-luvulla, kun Urheiluhallit Oy aikoi laajentaa viereisessä korttelissa olevaa urheilu­taloa kallioalueelle. Hanketta vastustamaan syntyi Josafatin puistoliike. M. A. Numminen sävelsi kallioista kertovan Josafatin jenkan, josta tuli puistoliikkeen tunnussävel. Kalliossa on puistoliikkeen historiasta kertova kuparilaatta. Puistoliikkeen alkuunpanijoita ja aktiiveja olivat Elma Lindroos ja tämän tytär Ritva Hartzell.

Vuonna 1985 alueelle vahvistettiin uusi asemakaava, jossa tämä rakentamaton kortteli muutettiin puistoksi. Kaupungin puisto-osaston kunnostustyöt valmistuivat vuonna 1992, jolloin Gretel Hemgårdin 1986 suunnittelema puisto valmistui. 

Puisto muodostaa merkittävän yhtenäisen viheraluekokonaisuuden kadun toisella puolen sijaitsevan Tauno Palon puiston kanssa. Josafatin kallioita vastapäätä sijaitsee myös historiallinen ja nykyisin osittain suojeltu Helsingin käsityönopettajaopiston rakennus, joka on 2008 remontoitu asuinkäyttöön.

Puistoliike on jatkanut taistelua Linnanmäen pysäköintihallia vastaan. Halli on ollut suunnitteilla 1990-luvun alusta, mutta rahoitus puuttuu. Toteutuessaan se uhkaa Alppipuistoa.

Helsingin Energia haki vuonna 2018 kaavamuutosta maanalaisen sähköaseman rakentamiseksi Josafatin kallioiden alle.  Rakentaminen olisi tarkoittanut uuden sisäänajoluiskan rakentamista Wallininkadun sillan yhteyteen sekä ilmanvaihtorakennusta Kirstinkadun varteen sekä hätäpoistumistietä Josafatinkadun varren kallioleikkauspintaan. Suunnitelma ei ole toistaiseksi toteutunut.

## Nimen alkuperä
Laaksoa, jossa Helsinginkatu nykyisin kulkee ja jonka pohjois­rinteen Josafatin kalliot muodostavat, kutsuttiin 1800-luvulla nimellä *Josafats­dal* (Josafatin­laakso). Alue oli silloin vielä selvästi varsinaisen kaupunki­alueen ulko­puolella ja kuului osana kaupungin Salomon Janssonille vuokraamiin viljelys­maihin. Sen mukaisesti annettiin nykyisen viheralueen pohjoisreunaa pitkin kulkevalle kadulle vuonna 1901 nimi Josafatinkatu. 

Laakson ja siten myös kallioiden nimi johtuu raamatullisesta Josafatinlaaksosta, jossa Jumala Joelin kirjan mukaan on tuomitseva pakanakansat. Raamatullisia paikannimiä annettiin 1800-luvulla useille muillekin Helsingin pohjoispuolisille, syrjässä asutuksesta olleille paikoille, esimerkiksi Jerikonniitty ja Kaanaanmaa nykyisessä Toukolassa.

## Lähteet

## Aiheesta muualla
*Uula Eronen 
*Hartzell, Ritva: Josafatin puistoliikkeen 20 vuotta. Arkkitehti, 1991 ; (88) ; 3 ; 35-36.
Franz Kamphaus

**Franz Kamphaus** (2. helmikuuta 1932 Lüdinghausen – 28. lokakuuta 2024) oli saksalainen roomalaiskatolinen piispa. Hänet vihki papiksi Michael Keller Münsterin hiippakunnassa 21. helmikuuta 1959. Hän sai nimityksen Limburgin hiippakunnan piispaksi 3. toukokuuta 1982, ja piispaksi vihkiminen seurasi 13. kesäkuuta. Pääkonsekraattorina toimi Joseph Höffner, jota avustivat Reinhard Lettmann ja Pierre-Marie Coty.

Kamphaus sai vuonna 1968 tohtorinarvon Münsterin yliopistolta, jonka henkilökuntaan hän itse kuului vuodesta 1972. Vuonna 1973 Kamphausista tuli myös hiippakuntansa pappisseminaarin johtaja.

Kamphaus toimi piispana, kunnes jäi eläkkeelle 75-vuotispäivänään, 2. helmikuuta 2007.

## Lähteet
Eighteen with a Bullet

**Eighteen with a Bullet** on brittiläisen Pete Wingfieldin singlejulkaisu vuodelta 1975. Levy-yhtiö on Island Records. Singlen toisena tuottajana Wingfieldin lisäksi on Barry Hammond. Kappaleiden julkaisijat ovat Island Music Ltd / Uncle Doris Music Ltd. Single on ollut New Musical Express -lehdessä viikon singlenä.

Wingfieldiltä on ilmestynyt ainakin sooloalbumi *[[Breakfast Special]]* ja sen lisäksi hän on ollut mukana myös esimerkiksi Nazareth-yhtyeen debyyttialbumilla vuonna 1971 ja Mud-yhtyeen toisella albumilla *[[Mud Rock Vol II]]* vuonna 1975.

## Singlen kappaleet

#  
# 

## Arvioita

Single on esitelty Soundin numerossa 6/1975. Sen mukaan Pete Wingfield on tunnettu soul-levyjen keräilijänä ja hän on kirjoitellut aiheesta mm. Let It Rock -lehteen. Wingfield on ollut Jellybread-yhtyeen jäsen ja tehnyt yhteistyötä muun muassa Maggie Bellin, Van Morrisonin ja Colin Blunstonen kanssa. Tämä doo-wop-elementtejä sisältävä single ei ole arvioijan musiikkimaun mukainen, vaikka Wingfieldiä onkin muualla kehuttu.

## Lähteet
* Pete Wingfield s. *Eighteen with a Bullet* (Island WIP 6231, 1975)

### Viitteet
Anton Schlembach

**Anton Schlembach** (7. helmikuuta 1932 – 15. kesäkuuta 2020) oli saksalainen roomalaiskatolinen piispa. Hänet vihki papiksi Franz König 10. lokakuuta 1956, ja hän sai nimityksen Speyerin hiippakunnan piispaksi 25. elokuuta 1983. Piispaksi vihkiminen seurasi 16. lokakuuta. Pääkonsekraattorina toimi Friedrich Wetter, jota avustivat Paul-Werner Scheele ja Ernst Gutting.

Schlembach jäi eläkkeelle 10. helmikuuta 2007.

## Lähteet
Raymond W. Lessard

**Raymond William Lessard** (21. joulukuuta 1930 Grafton, Pohjois-Dakota – 3. tammikuuta 2016) oli yhdysvaltalainen roomalaiskatolinen piispa. Hänet vihittiin papiksi 16. joulukuuta 1956 Fargon hiippakunnassa. Piispaksi hänet vihki Justin Albert Driscollin ja Francis Joseph Gossmanin avustama Thomas Andrew Donnellan 27. huhtikuuta 1973.

Lessard sai 5. maaliskuuta 1973 nimityksen Savannah’n hiippakunnan piispaksi, jona hän toimi, kunnes jäi 7. helmikuuta 1995 eläkkeelle kroonisten selkävaivojen takia.

Vuonna 2009 Savannah’n hiippakunta myönsi yli neljän miljoonan dollarin korvaukset Allan Ranta nuoremmalle, joka kertoi joutuneensa entisen pappi Wayland Y. Brownin hyväksikäyttämäksi aikavälillä 1978–1983 (alkaen siitä, kun uhri oli 10-vuotias). Uhri sanoi, että muun muassa piispa Lessard oli tiennyt Brownin vaaraksi lapsille, mutta ei ollut tehnyt asialle mitään.

## Lähteet
F. Joseph Gossman

**Francis Joseph Gossman** (1. huhtikuuta 1930 – 12. elokuuta 2013) oli yhdysvaltalainen roomalaiskatolinen pappi, joka toimi Raleigh'n hiippakunnan piispana vuosina 1975–2006.

Gossman syntyi Baltimoressa, Marylandissa. Hän opiskeli St. Charles Collegessa, St. Mary's Seminaryssa, Pontifical North American Collegessa, Paavillisessa gregoriaanisessa yliopistossa (teologian lisensiaatti 1956) ja Amerikan katolisessa yliopistossa (tohtorinarvo kanonisessa laissa 1959). 

Gossman sai pappisvihkimyksensä 17. joulukuuta 1955, ja hänestä tuli monsignore 27. kesäkuuta 1965. Hänet nimitettiin Baltimoren vihkipiispaksi ja Aguntumin titulaaripiispaksi 15. heinäkuuta 1968. Lawrence Shehan konsekroi Gossmanin piispaksi 11. syyskuuta Thomas Murphyn ja Thomas Mardagan avustaessa. 8. huhtikuuta 1975 Gossman nimitettiin Raleigh'n piispaksi, jona hän toimi, kunnes jäi eläkkeelle 8. kesäkuuta 2006.

## Lähteet

## Aiheesta muualla
* Catholic-Hierarchy.org: Bishop Francis Joseph Gossman
Visa-Basket

**Visa-Basket** (aikaisemmin **Helsingin Visa**) on helsinkiläinen koripalloseura.

## Historia
Vuonna 1907 Raittiusyhdistys Koitolle perustettiin oma voimistelu- ja urheiluseura, joka sai nimekseen Helsingin Visa. Toiminnassa oli urheilun lisäksi mukana muun muassa tanssia ja näyttelemistä. 

Koripallossa Visa voitti miesten SM-pronssia vuonna 1946. Pääsarjatasolla seura pelasi kuuden kauden ajan. Naisissa seura voitti Suomen-mestaruuden vuosina 1956 ja 1959. SM-hopeaa Visa voitti 1957 ja 1958 sekä pronssia vuonna 1955. Vaikka seura menestyi hyvin naisissa, putosi se nopeasti menestysvuosien jälkeen pääsarjasta. Kaiken kaikkiaan Visa pelasi naisten SM-sarjassa seitsemän kautta. Myöhemmin seura pelasi miesten I-divisioonassa nimellä Visa-Basket.
Visa pelasi myös lentopalloa SM-sarjatasolla 1950-1960 -luvuilla.

## Lähteet

## Aiheesta muualla
*Virallinen kotisivu
Mariano De Nicolò

**Mariano De Nicolò** (22. tammikuuta 1932 Cattolica – 11. huhtikuuta 2020 Montetauro) oli italialainen roomalaiskatolinen piispa. Hänet vihittiin papiksi 9. huhtikuuta 1955 ja nimitettiin Riminin sekä San Marino-Montefeltron piispaksi 8. heinäkuuta 1989. Piispaksi vihkiminen seurasi 23. syyskuuta. Pääkonsekraattorina toimi Rosalio José Castillo Lara, jota avustivat Ersilio Tonini ja Pier Giacomo De Nicolò.

De Nicolò erosi San Marino-Montefeltron piispan tehtävistä 25. toukokuuta 1995 ja jatkoi ainoastaan Riminin piispana, kunnes jäi eläkkeelle 3. heinäkuuta 2007.

## Lähteet
Mr. Saxobeat

"**Mr. Saxobeat**" on romanialaisen artistin Alexandra Stanin kolmas single, joka julkaistiin tammikuussa 2011.

Se sijoittui monissa Euroopan maissa singlelistojen kärkisijoille. Ykköseksi se kipusi Italiassa, Tanskassa, Sveitsissä ja Itävallassa, sekä toiseksi korkeimmalle sijalle Norjassa, Suomessa ja Belgiassa (Vallonia). Myös mm. Espanjassa, Ruotsissa, Alankomaissa ja Ranskassa single on ollut top 10:ssä.

## Lähteet
J. Kevin Boland

**John Kevin Boland** (s. 25. huhtikuuta 1935) on irlantilaissyntyinen, Yhdysvalloissa toiminut roomalaiskatolinen piispa. Hänet vihittiin papiksi Savannah'n hiippakunnassa Georgian osavaltiossa 14. kesäkuuta 1959. Hänet nimitettiin Savannah'n piispaksi 7. helmikuuta 1995 ja konsekroitiin 18. huhtikuuta. Pääkonsekraattorina toimi John Francis Donoghue, jota avustivat Raymond W. Lessard ja Raymond James Boland. Boland jäi eläkkeelle 19. heinäkuuta 2011, jolloin hänen seuraajakseen nimitettiin Gregory John Hartmayer.

Irlannissa Boland kävi Christian Brothers Collegea Corkissa ja All Hallows Seminarya Dublinissa. Hän on opiskellut myös Amerikan katolisessa yliopistossa, Fordhamin yliopistossa ja Pontifical North American Collegessa.

## Lähteet
Hesseninsääski

**Hesseninsääski** (*Mayetiola destructor*) on äkämäsääskien heimoon kuuluva sääski. Se on viljakasvien tuholainen. Hesseninsääski on aikuisena 2,5 – 3&nbsp;mm:n mittainen, pitkät raajat ja tuntosarvet omaava hyönteinen. Aikuiset elävät noin kolme vuorokautta. Hesseninsääsken munat ovat punertavia ja pitkulaisia ja ne munitaan kasvin alimpien kasvulehtien yläpinnalle. Munista kuoriutuvat toukat ovat ensin oranssinpunaisia, mutta täysikasvuisina valkoisia ja liikkumattomia. Toukkavaiheita on kolme: kaksi liikkuvaa toukkavaihetta ja yksi liikkumaton esikotelo. Kotelot ovat ruskeita ja muistuttavat pellavansiementä. Laji talvehtii kotelona kasvin tyvellä.

Hesseninsääski elää syys- ja kevätvehnällä, rukiilla, ohralla, ruisvehnällä, monilla nurmiheinillä ja juolavehnällä. Hesseninsääsken toukat syövät kasvin kasvupisteitä ja tuhoavat niitä aiheuttaen erityisesti haittaa syysvehnän päällekkäisviljelyyn siirtyneille tiloille. Hesseninsääski aiheuttaa viljalle kasvun hidastumista ja versomista ja pahimmassa tapauksessa kasvi kuolee. Viljelykierto vähentää hesseninsääsken aiheuttamaa haittaa viljelylle sekä syysviljan kylvö vasta syyskuun alkupuolella hesseninsääsken lentoajan jälkeen.

## Aiheesta muualla
*Laji.fi: Mayetiola destructor
*MTT, Kasper: Hesseninsääski (''Mayetiola destructor'')
*Farmit.net: Hessenin sääski (''Mayetiola destructor'')
*Hannu Känkänen, Erja Huusela-Veistola, Arja Vasarainen, Hanna Avikainen: Kokemuksia päällekkäisviljelystä, Maatalouden tutkimuskeskus, Sarja A 86, Jokioinen, 2000  (pdf)
*ITIS: Mayetiola destructor 
*AgroAtlas:  Mayetiola destructor 
*Centre for Agriculture and Biosciences International (CABI): Mayetiola destructor (Hessian fly) 
*Plantwise: Hessian fly (Mayetiola destructor) 
*Pherobase: Semiochemicals of Mayetiola destructor, the Hessian fly
Koripallon miesten SM-sarjakausi 1958

**Koripallon miesten SM-sarjakausi 1958** oli 18. kausi, jolloin pelattiin miesten koripallon Suomen mestaruudesta. Kausi pelattiin kaksinkertaisena. Kauden päätteeksi Kotkan Työväen Palloilijat voitti Suomen mestaruuden. Samalla se oli ensimmäinen mestaruuden voittanut joukkue, joka ei tullut Helsingistä. Myös hopeamitalit menivät Helsingin ulkopuolelle, kun Tampereen Pyrintö saavutti seuran ensimmäisen miesten koripallon SM-mitalin. Pronssijoukkue Helsingin Jyryn Eero Salonen saavutti viidennen peräkkäisen korikuninkuutensa. Turun Urheiluliitto ja Helsingin Visa putosivat pääsarjasta.

## Sarjataulukko

## Pelaajien tilastot
### Pisteet

SM-sarjan korikuninkuuden voitti viidennen kerran peräkkäin Helsingin Jyryn Eero Salonen, tällä kaudella 26,59:n keskiarvolla. Myös toiseksi ja kolmanneksi korkeimmat tilastolukemat kirjauttaneet Seppo Kuusela ja Raimo Lindholm ylittivät 20 pisteen keskiarvon.

## Palkitut
### Suomen mestarit 1958 – Kotkan Työväen Palloilijat

Joukkueessa pelasivat kauden aikana lisäksi yhden ottelun Viljo Eistola ja neljä ottelua Juhani Ollikainen, joka loukkasi jalkansa kevätkaudella.

## Katso myös
* Koripallon miesten SM-sarjakauden 1958 kokoonpanot

## Lähteet
Heitteillepano

**Heitteillepano** on Suomen rikoslain 21 luvun 14 §:n tarkoittama henkeen tai terveyteen kohdistuva rikos.

Heitteillepano on rangaistava teko vain, jos se tehdään tahallisesti. Rangaistavuuden edellytyksenä on myös, että teko aiheuttaa vaaraa kohteena olevan hengelle tai terveydelle.

Heitteillepanoa koskeva rangaistussäännös korostaa velvollisuutta huolehtia avuttomaan tilaan joutuneesta, kun tekijä on aiheuttanut tämän tilan tai on tehtävänsä tai asemansa perusteella taikka muuten erityisesti velvollinen huolehtimaan tästä.Vuosina 2015-2019 annettiin heitteillepanosta 10-30 kappaletta tuomioita.

## Säännöksen sisällöstä
### Heitteillepano
Säännöksessä on kysymys ensinnäkin toisen saattamisesta avuttomaan tilaan. Uhri voidaan saattaa tällaiseen tilaan millä tahansa aktiivisella toiminnalla. Rangaistavuuden edellytyksenä ei tässä tapauksessa ole, että tekijällä olisi erityinen velvollisuus huolehtia uhristaan. Esimerkiksi lasta suojaavan aitauksen poisto voi täyttää heitteillepanon tunnusmerkistön.

### Heitteillejättö
Toiseksi rangaistavaksi säädetään sellaisen henkilön jättäminen avuttomaan tilaan, josta tekijä on velvollinen huolehtimaan. Rikosoikeudessa on yleensä seurauksen aiheuttaminen laiminlyönnillä katsottu mahdolliseksi, vaikkei sitä olisikaan erikseen mainittu rikoksen tunnusmerkistössä. 

Jotta toisen avuttomaan tilaan jättäminen olisi rangaistavaa, tekijällä tulee olla velvollisuus huolehtia uhrista. Rikosoikeuden yleisten periaatteiden mukaan tällainen velvollisuus voi johtua muun muassa perhesuhteista, tehtäväksi ottamisesta, työtehtävistä taikka tekijän aikaisemmasta toiminnasta.

### Avuton tila
Säännöksessä ei ole tarkemmin kuvattu, mitä avuttomalla tilalla tarkoitetaan. Avuttomuus voi johtua esimerkiksi uhrin iästä tai terveydentilasta, mutta myös ulkoisista olosuhteista.Ulkoiseksi olosuhteeksi voidaan laskea esimerkiksi huono sää. 

## Aikaisempi lainsäädäntö
Ennen rikoslain 21 luvun uudistusta vuonna 1995 heitteillepano oli erityisen vakava rikos, sillä vuoden 1969 lain mukaan "joka tahallaan saattaa toisen avuttomaan tilaan taikka sellaiseen tilaan jättää henkilön, josta hän on velvollinen huolehtimaan, tuomittakoon kuritushuoneeseen enintään kahdeksaksi vuodeksi tai vankeuteen vähintään kuudeksi kuukaudeksi".

## Lähteet
Jousikvartetto nro 10 (Beethoven)

**Jousikvartetto nro 10** Es-duuri op. 74 on Ludwig van Beethovenin jousikvartetto, joka julkaistiin vuonna 1809. Jousikvarteton lisänimi *Harppu* viittaa ensimmäisen osan näppäillen (pizzicato) soitettuihin jaksoihin, jotka muistuttavat harpun soittotyyliä. Lisänimi ei ole Beethovenin antama, vaan sen on antanut teoksen julkaisija. Kolmatta osaa (*Presto*) hallitsee nelisävelinen rytmi, joka muistuttaa Beethovenin viidennen sinfonian ensimmäisessä osassa käyttämää teemaa. Kolmas osa vaihtuu tauotta neljännen osan muunnelmasarjaan (*Allegretto con Variazioni*).

## Osat
#*Poco adagio – Allegro*
#*Adagio ma non troppo*
#*Presto*
#*Allegretto con Variazioni*

## Lähteet
Sarvikuultokrotti

**Sarvikuultokrotti** (*Haplophryne mollis*) on krottikaloihin kuuluva syvällä meressä elävä kalalaji, joka tunnetaan erityisesti naaraiden kyljessä loisivista koiraista.

## Ulkonäkö
Värittömät sarvikuultokrottinaaraat ovat huomattavasti koiraita kookkaampia, sillä ne voivat kasvaa enimmillään 8&nbsp;cm:n pituuteen, kun koiraiden enimmäispituus on keskimäärin vain 2&nbsp;cm. Naarailla on lisäksi otsassaan saaliseläinten houkutteluun tarkoitettu valoa hohtava elin. Lajin kaloilla on terävät hampaat ja bulldoggimainen suu.

## Levinneisyys
Lajia tavataan kaikilla trooppisilla ja subtrooppisilla merialueilla. Kuten krottikaloille on tyypillistä, myös sarvikuultokrotti elää syvällä meressä.

## Käyttäytyminen
Sarvikuultokrottikoiraat käyttäytyvät loisen tavoin, sillä löydettyään naaraan ne kiinnittyvät sen kylkeen lopullisesti. Koiras puree naarasta ja vähitellen sen suun iho sulautuu naaraan ihoon. Kudosten sulauduttua toisiinsa myös koiraan ja naaraan verisuonet yhdistyvät. Samalla koiraan aivot, silmät ja sisäelimet surkastuvat, mutta sille kasvaa suuret kivekset. Naaraan kyljessä voi olla kerrallaan jopa viisikin koirasta.

## Lähteet
Slaavilaiset nimet

**Slaavilaiset nimet** ovat peräisin slaavilaisista kielistä. Niiden antaminen on suosituinta slaavilaisissa maissa, kuten Valko-Venäjällä, Bosnia ja Hertsegovinassa, Bulgariassa, Kroatiassa, Tšekissä, Puolassa, Venäjällä, Serbiassa, Slovakiassa, Sloveniassa ja Ukrainassa.

## Slaavilaisia etunimiä merkityksineen
### Lyhyet nimet
* Naiset: Vera, Nadia, Vesela, Duša, Zlata, Zora, Sveta, Mila, Dobra, Luba, Kveta, Cveta, Vesna, Slava, Mira, Rada, Brana, Živa, Żywia, Miluša, Snežana, Jasna, Jagoda, Kalina 

* Miehet: Slavko, Lech, Vlad, Ognjen, Dušan, Vuk, Radost, Miłosz, Borya, Zdravko, Dragan, Gniew, Gniewko, Darko, Nemanja, Nebojša, Goran, Lasota, Mladen, Nayden, Plamen, Yasen

### Pitkät nimet

## Aiheesta muualla
* http://www.free.of.pl/a/adampawlowski/slowian/kalend.htm  Slaavilaiset nimet
* http://www.gaminggeeks.org/Resources/KateMonk/Europe-Eastern/Czech-Slovak/Slavic.htm Slaavilaiset nimet
* http://www.slavinja.republika.pl/tekst3.htm  Slaavilaiset nimet
Kufra

**Kufra** (myös *Al-Kufra*, *Al-Kufrah*) on keidasalue ja piirikunta Libyan kaakkoisosassa keskellä Saharan autiomaata. Piirikunnassa on 50&nbsp;100 asukasta (vuonna 2006).

Kufran keidas oli aikoinaan tärkeä Saharan yli suuntautuneen karavaanikaupan pysähdyspaikka. 1800-luvulta lähtien se toimi senusien muslimilahkon keskuksena. Italialaiset valloittivat alueen vasta 1930-luvulla. Toisen maailmansodan aikana siellä oli brittien tukikohta.

Piirikunnan keskus on Al-Džawfin kaupunki, josta on maantieyhteys Välimeren rannikolle Adždabijahiin (905 kilometriä). Kaupungissa on myös kotimaanliikennettä palveleva lentokenttä. Sudanin vastainen raja-asema Džebel al-Uweinatin luona 325 kilometriä Kufrasta kaakkoon on ollut suljettu Darfurin levottomuuksien takia.

Keitaalla kasvatetaan taatelipalmuja sekä viljellään viljaa ja puutarhakasveja. Seudulla on huomattavat pohjavesivarat, joiden avulla on toteutettu karjanhoitoon keskittyneitä maatalousprojekteja. Merkittäviä öljyesiintymiä ei ole löydetty. Alueen nähtävyyksiä ovat Džebel Arknon ja Džebel al-Uweinatin kalliopiirrokset ja -maalaukset lähellä Egyptin ja Sudanin rajaa.

## Lähteet
Sabha

**Sabha** (myös *Sebha*, ) on keidaskaupunki ja samannimisen piirikunnan keskus Libyan lounaisosassa 790 kilometriä Tripolista etelään. Kaupungissa on 130&nbsp;000 asukasta (vuonna 2020).

Sabha on Fezzanin alueen keskus ja Lounais-Libyan liikenteen tärkein solmukohta, josta on yhteydet Tšadiin, Nigeriin ja Algeriaan. Kaupungissa on kansainvälinen lentokenttä.

Sabhassa toimii elintarviketeollisuutta, joka on keskittynyt taatelien jalostukseen. Keitailla kasvatetaan taatelipalmuja sekä viljellään viljaa ja puutarhakasveja. Sabhan laaksossa on yksi maailman suurimmista rautamalmiesiintymistä, joka on toistaiseksi pääosin hyödyntämättä.

Sabhassa vallitsee aavikkoilmasto. Lämpimintä on kesäkuussa, jolloin päivän keskilämpötila vaihtelee 24&nbsp;°C:n ja 39&nbsp;°C:n välillä. Viileintä on tammikuussa, jolloin päivän keskilämpötila vaihtelee 5&nbsp;°C:n ja 19&nbsp;°C:n välillä. Sadetta ei juurikaan saada, ja vuosittainen sadanta on alle 10 millimetriä.

Nykyaikaisesti rakennettu kaupunki on vailla erityisiä nähtävyyksiä. Italialaisten rakentamaan linnoitukseen on sijoitettu varuskunta. Kaupungissa on myös koulu, jossa Muammar Qaddafi opiskeli ja aloitti poliittisen toimintansa.

## Lähteet

## Aiheesta muualla
Vaalan seurakunta

**Vaalan seurakunta** (vuoteen 1954 *Säräisniemen seurakunta*) oli vuosina 1864–2024 toiminut Oulun hiippakuntaan ja Limingan rovastikuntaan kuulunut Suomen evankelis-luterilaisen kirkon seurakunta, joka toimi Vaalan kunnan alueella.

## Historiaa
Seurakunnan pääosa erotettiin vuonna 1779 Paltamon seurakunnasta Säräisniemen kappeliseurakunnaksi. Kirkkoherrakunta Säräisniemestä tuli vuonna 1864, kunnes se muuttui 1955 edellisenä vuonna Säräisniemestä ja Utajärven joistakin osista perustetun uuden Vaalan kunnan seurakunnaksi.

Vaalan seurakunta liitettiin Muhoksen seurakuntaan vuoden 2025 alussa yhdessä Utajärven seurakunnan kanssa.

## Kirkot
Vaalan seurakunnalla oli kuntataajaman kirkon ohella käytössään vanha kulttuurihistoriallisesti arvokas Säräisniemen kirkko vuodelta 1781. Uudempi kirkko, jonka arkkitehti Dag Englund suunnitteli alun perin seurakuntataloksi, valmistui vuonna 1961. Arkkitehti Matti Leiberin suunnitelmaan perustuva kirkon laajennus, johon kuuluivat kellotorni, seurakuntasali ja keittiö, valmistui vuonna 1988. Manamansalossa on lisäksi vuonna 1959 valmistunut muistomerkkikirkko Kainuun ensimmäisen eli Oulujärven seurakunnan kirkon muistoksi, joka sijaitsi perimätiedon mukaan samalla paikalla 1559-1585. Kirkon suunnittelivat arkkitehdit Tuomas Väyrynen ja Eero Huotari.

## Hautausmaat
Hautausmaita seurakunnalla oli kolme, Vaalan hautausmaa Kurikkavaarassa valtatie 22:n vieressä, Säräisniemen hautausmaa sekä Manamansalon hautausmaa. Vaalan hautausmaalla, joka otettiin käyttöön vuonna 1957, on hirsinen siunauskappeli. Säräisniemen hautausmaalla on ruumishuone vuodelta 1890 sekä uudehko talousrakennus.

## Herätysliikkeet
Vaalan seurakunta kuuluu muun Pohjois-Pohjanmaan tavoin vanhoillislestadiolaisuuden keskeisimpään kannatusalueeseen. Vaalan alue muodostaa Kainuun länsiosien tavoin jatkumoa yhtenäiselle kannatusalueella ja liikkeellä on alueella kohtuullista kannatusta.

## Papisto
Seuraavat henkilöt toimivat Säräisniemen ja Vaalan seurakunnan kirkkoherroina:

* 1883–1903: Emil Johannes Lindberg
* 1904–1912: Anton Jacklin
* 1917–1936: Johannes Jaakko Mustakallio
* 1936–1952: Yrjö Kurkela
* 1953–1955: Toivo Aimo Havisto
* 1956–1961. Paavali Toivio
* 1961–1975: Toivo Voutilainen
* 1975–2000: Tauno Wikström
* 2013–2022: Vesa-Tapio Palokangas
* 2022– vt. Rainer Väänänen
* –2024 vt. Penna Parviainen

## Lähteet

## Aiheesta muualla
* Vaalan seurakunnan kotisivut
Adele Jergens

**Adele Jergens** (26. marraskuuta 1917 Brooklyn, New York – 22. marraskuuta 2002 Camarillo, Kalifornia) oli yhdysvaltalainen näyttelijä. Jergens valittiin Miss World's Fairestiksi vuoden 1939 maailmannäyttelyssä ja vuonna 1944 hän solmi elokuvasopimuksen Columbia Picturesin kanssa. Jergens näytteli kaikkiaan 47 elokuvassa. Hänen elokuviinsa kuuluvat muun muassa *[[Ladies of the Chorus]]* (1949) ja *[[Day the World Ended]]* (1955). Jergens avioitui vuonna 1949 näyttelijä Glenn Langanin kanssa. Jergens on saanut tähden Hollywood Walk of Famelle.

## Lähteet
Kangaskääpä

**Kangaskääpä** (*Coltricia perennis*) on sienilaji, joka on varsin yleinen sienilaji ainakin pohjoismaissa. . Sieni on sitkeä, kuiva ja jalallinen yleensä maassa kuten kankailla ja teillä kasvava. Sitä on tavattu esimerkiksi Lapin poropoluilla rivimäisinä muodostumina, ja se voi toimia lahottajana. Sen on myös todettu toimivan puuvartisten kasvien, jopa sianpuolukan juurisienenä.  Kangaskääpä on väriltään muunteleva punainen - keltainen - harmaahko. Alapinta yleensä ruskea, tiheäpillinen. Sitkeä ohut jalka on ruskea. Sienelle on luonteenomaista voimakas vyöhykkeisyys, joka voi olla havaittavissa pillikerroksessakin. Lakki on teräväreunainen, selkeästi suppilomainen.
 
Kangaskäävän taksonomia on sienten tapaan työn alla. Lähilaji C. cinnamomea on tavattu Hämeessä. Erikoista on, että kirjallisuudessa sientä pidetään yleensä yksivuotisena, *perennis* viittaa monivuotiseen ja venäjänkielinen nimi *Сухлянка двухлетняя* kaksivuotiseen lajiin.  

## Kuvia
### Yläpuolelta

Tiedosto:Coltricia perennis - Lindsey.jpg
Tiedosto:Coltricia perennis a1 (1).JPG
Tiedosto:Coltricia perennis Finland.JPG
Tiedosto:Coltricia perennis 01.JPG
Tiedosto:Coltricia perennis.JPG
Tiedosto:Coltricia perennis DSCF0803.JPG
Tiedosto:Coltricia perennis 2 - Lindsey.jpg
Tiedosto:Coltricia perennis T65.1.jpg
Tiedosto:Coltricia perennis T65.jpg

### Alapuolelta

Tiedosto:Coltricia perennis a1.JPG
Tiedosto:Coltricia.perennis2.-.lindsey.jpg
Tiedosto:Coltricia.perennis3.-.lindsey.jpg


## Lähteet

## Aiheesta muualla

*''Coltricia perennis'', kangaskääpä @ Natural Fungi in Finland Kuvia.
*Mykoweb.com: Coltricia perennis
Ghat

**Ghat** (myös *Gat*) on keidaskaupunki ja samannimisen piirikunnan keskus Libyan lounaisosassa lähellä Algerian rajaa. Sieltä on maantieyhteys Sebhaan (552 kilometriä) ja Tripoliin (1342 kilometriä) sekä lentokenttä. Asukkaita on 5&nbsp;300 henkeä (vuonna 2012).

Keskellä Saharaa Acacusvuorten juurella sijaitseva Ghat oli aikaisemmin tärkeä karavaanikaupan keskus. Garamantit perustivat sen vanhemman asutuksen paikalle ensimmäisellä vuosisadalla eaa. Myöhemmin se kuului puoli-itsenäisenä sulttaanikuntana Tassili-n-Addžerin tuaregivaltakuntaan. 1800-luvun alussa Ghat oli Murzuqin ohella yksi Fezzanin tärkeimmistä kaupungeista. Osmanit valtasivat sen vuonna 1875. Myöhemmin aluetta hallitsivat Ranska ja Italia. Saharan yli kulkeneen kaupan vähennyttyä syrjäinen paikkakunta on menettänyt merkitystään. Viime vuosikymmeninä siitä on muodostunut suosittu matkailukohde.

Seudulla asuu tuaregeja. Keitailla kasvatetaan taatelipalmuja, viljellään viljaa ja hoidetaan kasvimaita. Algeria ja Libya ovat kiistelleet Ghatin eteläpuolella olevan rajalinjan sijainnista.

Ghatissa vallitsee aavikkoilmasto. Lämpimintä on kesäkuusta elokuuhun, jolloin päivän keskilämpötila vaihtelee 25&nbsp;°C:n ja 40&nbsp;°C:n välillä. Viileintä on tammikuussa, jolloin päivän keskilämpötila vaihtelee 4&nbsp;°C:n ja 20&nbsp;°C:n välillä. Sadetta ei juurikaan saada, ja vuosittainen sadanta on alle 10 millimetriä.

Ghatin savitiilistä rakennettu vanha kaupunki eli medina on nykyään jäänyt autioksi. Sen keskellä sijaitsevat vuonna 900 rakennettu sudanilaistyylinen moskeija ja virallisena kokoontumispaikkana käytetty tornimainen rakennus. Medinan yläpuolella kohoaa turkkilaisten ja italialaisten pystyttämä linnoitus. Seudun suurin nähtävyys ovat Acacusvuorten Unescon maailmanperintöluetteloon kuuluvat muinaiset kalliopiirrokset. Niiden aiheet heijastavat Saharan luonnossa ja sen asukkaiden elintavoissa vuosituhansien aikana tapahtuneita muutoksia.

## Lähteet

## Aiheesta muualla
Murzuq

**Murzuq** (myös *Murzuk* ja muita nimimuotoja, ) on keidaskaupunki ja samannimisen piirikunnan keskus Libyan lounaisosassa historiallisella Fezzanin alueella. Sieltä on maantieyhteys Sabhan (170 kilometriä) kautta Tripoliin (960 kilometriä). Kaupungissa oli 43&nbsp;700 asukasta vuonna 2020.

Murzuqin perustajana pidetään Sidi al-Muntasir al-Muhammadia vuonna 1310. Se oli 1400-luvulta lähtien Fezzanin pääkaupunki ja yksi Saharan karavaanikaupan tärkeimmistä keskuksista. Kaupunki menetti merkityksensä vuoden 1813 jälkeen. 

Murzuqin asukkaat ovat tuaregeja, tubuja, arabeja ja mustia libyalaisia, joita kutsutaan nimellä *al-ahali*. Keitaalla viljellään taatelipalmuja, vehnää, ohraa ja vihanneksia sekä kasvatetaan kameleita, lampaita ja vuohia. Paikallisia käsityöammatteja ovat mattojen ja kankaiden kudonta. Seudulla on huomattavat öljyvarat, jotka ovat toistaiseksi hyödyntämättä.

Murzuq on tunnettu epäterveellisestä ja aikaisemmin malariaa levittäneestä ilmastostaan. Sen nähtävyyksiin kuuluu museona toimiva Fezzanin sulttaanin linna ja sen vieressä sijaitseva paikalliseen tyyliin rakennettu moskeija. Kaupungin eteläpuolella levittäytyy 35&nbsp;000 neliökilometrin laajuinen Murzuqin hiekkameri.

## Lähteet
Sokeat miehet ja elefantti

**Sokeista miehistä ja elefantista** kertova tarina on lähtöisin Intiasta, josta se on levinnyt laajalle. Tarinan avulla havainnollistetaan erilaisten totuuksien ja harhakäsitysten syntymistä ja kehittymistä. Eri aikoina tarina on tarjonnut näkemystä muun muassa siihen, mitä totuus on. Tarinan avulla havainnollistetaan, miten asiantuntijat toimivat tilanteessa, jolloin on puutetta tiedosta, sekä korostetaan kommunikaation ja eri näkemysten kunnioitusta.

Tarina on vertaus, joka on muodostunut osaksi useita uskonnollisia perinteitä. Se kuuluu muun muassa jainalaiseen, buddhalaiseen, suufilaiseen ja hindulaiseen perinteeseen. Tarina on tunnettu myös Euroopassa. 1800-luvulla yhdysvaltalainen kirjailija John Godfrey Saxe loi tarinasta oman versionsa runomuodossa. Sittemmin tarina on julkaistu useina kirjoina sekä lapsille että aikuisille ja sitä on tulkittu mitä moninaisimmilla tavoilla.

## Tarina

Useissa tarinan versioissa joukko sokeita miehiä tunnustelee elefanttia oppiakseen tuntemaan millainen se on. Kukin miehistä tunnustelee eri osaa, kuten kylkeä tai torahammasta. Lopulta miehet vertaavat omia havaintojaan ja huomaavat, että ne ovat täysin ristiriidassa toistensa kanssa.

Tarinat eroavat pääasiassa sen suhteen, miten elefantin ruumiinosia kuvataan, kuinka voimakkaaksi erilaisten näkemysten kohtaaminen kääntyy ja miten miehet saavuttavat yhteisymmärryksen.

## Katso myös

* Synkretismi
* Tasomaa
*Väärä kompositio
* Filosofisia näkökantoja
** Objektivismi
** Perspektivismi
** Relativismi
** Subjektivismi
Wilhelm Brauns

**Wilhelm Brauns** (19. toukokuuta 1865 Ludwigslust – 1933) oli saksalainen liikemies, joka laati veljensä Julius Braunsin pikakirjoitusjärjestelmästä ruotsinkielisen version.

Brauns muutti 24-vuotiaana Ruotsiin ja työskenteli juutinvalmistusalalla, ensin juuttikehräämössä Oskarströmissä ja myöhemmin Ruotsin juutinvalmistajien keskuskonttorissa Halmstadissa.

Brauns julkaisi veljensä Julius Braunsin pikakirjoitusjärjestelmästä ruotsin kielelle sovittamansa version vuonna 1892. Myöhemmin hän uudisti järjestelmän vokaalien kirjoittamista Melinin järjestelmästä saamiensa vaikutteiden perusteella, ja Julius Brauns omaksui muutokset myös saksalaiseen järjestelmään.

## Lähteet
Livio Maritano

**Livio Maritano** (28. elokuuta 1925 Giaveno – 6. toukokuuta 2014 Torino) oli italialainen roomalaiskatolinen piispa. Hän sai pappisvihkimyksensä 27. kesäkuuta 1948, ja hänet nimitettiin 19. lokakuuta 1968 Torinon vihkipiispaksi sekä Opitergiumin titulaaripiispaksi. Maritanon konsekroi piispaksi Francesco Sammartinon ja Francesco Bottinon avustama Michele Pellegrino 15. joulukuuta 1968.

30. kesäkuuta 1979 Maritano sai nimityksen Acquin hiippakunnan piispaksi. Hän jäi eläkkeelle 9. joulukuuta 2000.

## Lähteet
Paini olympialaisissa

**[[Paini]]** on ollut kesäolympialaisten kilpailuohjelmassa nykyaikaisen olympiahistorian alusta alkaen. Se on ollut ohjelmassa jokaisissa kesäolympialaisissa lukuun ottamatta vuotta 1900. Kilpailumuotoina olympialaisten painissa on kreikkalais-roomalainen paini ja vapaapaini. Naiset kilpailivat painin olympiamitaleista ensimmäisen kerran vuonna 2004. Naiset kilpailevat ainoastaan vapaapainissa.

Menestyneimmät olympialaisten painimaat ovat kreikkalais-roomalaisessa painissa Neuvostoliitto, Ruotsi ja Suomi, vapaapainissa Yhdysvallat, Japani ja Neuvostoliitto.

## Tapahtumat

## Mitalitaulukko

## Lähteet
Pier Giorgio Micchiardi

**Pier Giorgio Micchiardi** (s. 23. lokakuuta 1942 Carignano) on italialainen roomalaiskatolinen piispa. Hänet vihittiin papiksi 26. kesäkuuta 1966 Torinossa ja nimitettiin 21. joulukuuta 1990 Torinon vihkipiispaksi sekä Macriana Maiorin titulaaripiispaksi. Piispaksi vihkiminen seurasi 13. tammikuuta 1991. Pääkonsekraattorina toimi Giovanni Saldarini, jota avustivat Livio Maritano ja Zenon Grocholewski.

Micchiardi nimitettiin 9. joulukuuta 2000 Acquin piispaksi ja asetettiin virkaan 4. helmikuuta 2001.

## Lähteet
Kohtalokas kuu

**Kohtalokas kuu** () on vuonna 1995 ilmestynyt, järjestyksessä 45. *[[Piko ja Fantasio]]* -sarjan albumi. Sen on käsikirjoittanut Tome ja piirtänyt Janry. Albumissa esiintyy mafioso Vito Cortizonen tytär Luna.

## Lähteet
Piko ja Fantasio New Yorkissa

**Piko ja Fantasio New Yorkissa** () on vuonna 1987 ilmestynyt, järjestyksessä 39. *[[Piko ja Fantasio|Pikon ja Fantasion seikkailuja]]* -sarjan albumi. Sen on käsikirjoittanut Tome ja piirtänyt Janry. 

## Juoni

Tarinan roistohahmo Vito Cortizone on New Yorkin sisilialaisen mafian johtaja. Hän käy jatkuvaa taistelua toista vahvaa mafiaa, ”Kiinan triadia” vastaan. Vito Cortizone on parodia *[[Kummisetä (elokuva)|Kummisetä]]*-elokuvan mafioso Vito Corleonesta. 

## Lähteet
Villihotti

**Villihotti** (8. toukokuuta 2002 – 16. joulukuuta 2015) oli vuoden 2011 ravikuningas. Sen isä oli Aatami ja emä Hovi-Meeri. Sitä ohjasti Ari Moilanen ja valmensi Seppo Suuronen.

Vuoden 2011 ravikuninkuuden ratkaisi Villihotin 3&nbsp;100 metrin ajan paremmuus, sillä Villihotin ja Tuokkolan Touhon kolmen lähdön kokonaisaika oli sama. Sen muita sijoituksia ovat Pikkukunkku Kouvolassa 2007 ja toiseksi Kirppu-ajossa Rovaniemellä 2010.

Villihotti kuoli joulukuussa 2015 kesken valmennuslenkin Juvalla. Varsojen kanssa lenkkeilyt ori putosi yht’äkkiä polvilleen ja kuoli liki välittömästi. Koska Villihottia ei ollut vakuutettu, sen kuolinsyytä ei tutkittu tarkemmin, vaan se haudattiin lähes saman tien. Eläinlääkärit epäilivät, että Villihotilta olisi aortta revennyt tai iso verisuoni katkennut.

## Lähteet
Luettelo suurimmista vulkaanisista purkauksista

Vulkaanisessa purkauksessa tulivuoresta vapautuu laavaa, pyroplastista materiaalia ja erilaisia kaasuja. Useat purkaukset eivät aiheuta vaaraa välittömän läheisyyden ulkopuolelle, mutta suurimmat maapallolla tapahtuneet purkaukset ovat aiheuttaneet merkittäviä alueellisia tai jopa globaaleja muutoksia. Purkaukset ovat vaikuttaneet ilmastoon ja lajien joukkosukupuuttoon.

Kaikissa alla olevissa purkauksissa on vapautunut vähintään 1&nbsp;000&nbsp;km³ laavaa ja pyroplastista materiaalia. Räjähdystyyppisissä tulivuorenpurkauksissa tämä tarkoittaa vähintään vulkaanisen räjähdysasteikon (VEI) arvoa 8. Purkaukset ovat olleet vähintään tuhat kertaa voimakkaampia kuin St. Helensin vuoden 1980 purkaus, jossa vapautui ainoastaan 1&nbsp;km³ laavaa, ja vähintään kuusi kertaa voimakkaampia kuin Tamboran vuoden 1815 purkaus, joka oli lähihistorian voimakkain ja jossa vapautui 160&nbsp;km³ vulkaanista ainesta.

Maapallon historiassa on todennäköisesti tapahtunut useita vielä voimakkaampia purkauksia, mutta eroosio ja laattatektoniikka ovat hävittäneet näiden jäljet. Listattujen purkausten osalta arviot voimakkuudesta ovat summittaisia.

## Katso myös
* Tulivuorenpurkauksen vaikutukset ilmastoon
Ahvionkoski

**Ahvionkosket** on Kymijoen alajuoksulla Kouvolan Ahvion ja Kotkan Hurukselan kylien alueella sijaitseva 1,2 kilometriä pitkä vapaana virtaava koskialue. Ahvionkoski on suojeltu koskiensuojelulailla ja se kuuluu Kymijoen Natura 2000 -alueeseen (FI0401001).

## Maantiede

Ahvionkoskien alueella Kymijoki levenee useita satoja metrejä leveäksi saarisokkeloksi, jossa on 12 saarta. Ahvionkoskien pudotuskorkeus koko matkalla on noin 2,5 m. Koskialue alkaa Ahvion kylässä sijaitsevan Kuovinkallion kohdalta, jossa joki jakautuu kolmeen pienempään uomaan. 1930-luvulla perattu pääväylä kulkee Päijänteensaaren lävitse louhitussa uomassa ja jatkaa kulkuaan suoraviivaisesti Martinkoskelle, joka on Ahvionkoskien suurin koski (koskiluokitus I-II). Pienemmät uomat kulkevat itäpuolisen Päijänteenkosken ja länsipuolisen Kuovinkosken kautta. Ahvionkoskien alue päättyy Martin- ja Kotokoskelle (pudotuskorkeus 1,9 m), josta alkaa 3 kilometrin pituinen heikkovirtainen jokiosuus Kultaankoskille.

Martinkoski on koskimelojien keskuudessa suosittu harjoittelupaikka syvän vetensä, isojen aaltojensa ja kivettömyytensä vuoksi. Pudotuskorkeudeltaan yhtä suuri Kotokoski on erittäin kivinen ja vaikeasti laskettava.  

Hurukselan puolella virtaa kapea Myllypuro, jossa sijaitsi aikoinaan vesimylly. Myllyn jäätyä vaille käyttöä se siirrettiin 1960-luvulla kylän keskellä ajoittain virtaavan Hurskosken rannalle kotiseutumuseoksi. Vuonna 2017 mylly siirrettiin maa-alueen vuokrasopimuksen päättymisen vuoksi kosken rannalta nykyiselle paikalleen seuratalo Soihtulan pihaan.  

## Luonto

Ahvionkoskien alueen pesivään eläimistöön kuuluvat mm. valkoselkätikka, harmaahaikara, koskikara ja saukko. Puustoltaan alue on rehevää sekametsää jossa hallitsevina puulajeina ovat koivu, haapa ja kuusi. Alueen saarissa kasvaa jonkin verran metsälehmusta. 

Ahvionkoskien alue kuuluu Keski-Kymen erityiskalastusalueeseen.

## Lähteet
Whorrey Potter and the Sorcerer’s Balls

**Whorrey Potter and the Sorcerer’s Balls** on Dominic Fordin tuottama amerikkalainen homoseksuaalinen pornoelokuva. Tämä elokuva on parodia tunnetusta elokuvasta Harry Potter ja viisasten kivi ja se on tuotettu 3D-tekniikalla. Yksi blogisti luonnehti sitä teknisesti innovatiivisemmaksi elokuvaksi sitten Avatar-elokuvan.

Elokuvalle on ehdotettu Grabby-palkintoja parhaasta videokuvauksesta, parhaasta käsikirjoituksesta, parhaasta ohjauksesta, parhaasta pääosasuorituksesta (Luke Marcum/Whorrey Potter) ja parhaasta sivuosasuorituksesta (Matthew Rush/Voldemorecock).

## Näyttelijät

Lähde: 

## Lähteet
The Cutter

**The Cutter** on vuonna 2005 televisioensi-iltansa saanut yhdysvaltalainen toimintaelokuva. Elokuvan on ohjannut William Tannen ja käsikirjoittanut Bruce Haskett. Pääosissa näyttelivät Chuck Norris, Joanna Pacula ja Daniel Bernhardt.

Elokuva sai ensi-iltansa Romanian televisiossa. Muutoin elokuva julkaistiin suoraan DVD:lle Euroopassa ja Yhdysvalloissa.

## Rooleissa

## Lähteet
* Leffatykin arvostelu
Antonio Riboldi

**Antonio Riboldi** (16. tammikuuta 1923 Triuggio – 10. joulukuuta 2017 Stresa) oli italialainen roomalaiskatolinen piispa. Hän kuului rosminilaisten sääntökuntaan. Hänet vihittiin papiksi 29. kesäkuuta 1951. Hän sai 25. tammikuuta 1978 nimityksen Acerran hiippakunnan piispaksi, ja hänet konsekroitiin piispaksi 11. maaliskuuta. Pääkonsekraattorina toimi Salvatore Pappalardo, jota avustivat Costantino Trapani ja Clemente Riva.

Riboldi jäi eläkkeelle 7. joulukuuta 1999.

## Lähteet
Noma (ravintola)

**Noma** on René Redzepin ja Claus Meyerin perustama kolmen Michelin-tähden ravintola Kööpenhaminassa Tanskassa. Redzepin johtama ravintola on perustettu vuonna 2003. Ravintola on keskittynyt pohjoismaisiin ruokalajeihin, ja sen nimi onkin lyhenne tanskan kielen sanaparista *nordisk mad* (suom. *pohjoismainen ruoka*). Noma on valittu *[[Restaurant]]*-lehden järjestämässä äänestyksessä maailman parhaimmaksi ravintolaksi vuosina 2010, 2011, 2012 ja 2014.

Tammikuussa 2023 Noma ilmoitti sulkevansa ravintolana ja aikovansa vuonna 2025 ”laboratorioksi”, joka keskittyy uusien makujen kehittämiseen ja ruokainnovaatioihin".

## Lähteet

## Aiheesta muualla

* Virallinen sivusto
Edward Henryk Materski

**Edward Henryk Materski** (6. tammikuuta 1923 Vilna – 24. maaliskuuta 2012 Radom) oli puolalainen roomalaiskatolinen piispa. Hänet vihki papiksi Czesław Kaczmarek 20. toukokuuta 1947. Hänet nimitettiin 29. lokakuuta 1968 Kielcen hiippakunnan vihkipiispaksi ja Aquae Sirensesin titulaaripiispaksi. Piispaksi vihkiminen seurasi 22. joulukuuta. Pääkonsekraattorina toimi Stefan Wyszyński, jota avustivat Jan Jaroszewicz ja Wacław Skomorucha.

6. maaliskuuta 1981 Materski nimitettiin Sandomierzin ja 25. maaliskuuta 1992 Radomin piispaksi. Materski jäi eläkkeelle 28. kesäkuuta 1999.

## Lähteet
Espanjan salibandyliiga

**Liga Oro** on Espanjan korkein sarjataso. Liigassa pelaa kahdeksan joukkuetta.

## Joukkueet 2019–2020
* CD El Valle
* Floorball Escorial
* CUF Leganes
* Fénix San Lorenzo
* UHK Madrid
* Floorball Escorial B
* CUF Leganes B
* Lena Floorball
* CUF Las Rozas

## Lähteet
* http://www.unihockey.es/liganacionalmasculina.htm

### Viitteet
Javier Azagra Labiano

**Javier Azagra Labiano** (24. tammikuuta 1923 Pamplona – 16. marraskuuta 2014) oli espanjalainen roomalaiskatolinen piispa. Hänet vihittiin papiksi 23. heinäkuuta 1950. Hän sai 17. heinäkuuta 1970 nimitykset Cartagenan hiippakunnan vihkipiispaksi ja Lacubazan titulaaripiispaksi. Azagra Labianon konsekroi 7. lokakuuta piispaksi Miguel Roca Cabanellasin ja Javier Osés Flamariquen avustama Arturo Tabera Araoz.

23. syyskuuta 1978 Azagra Labiano nimitettiin Cartagenan piispaksi, jona hän toimi, kunnes jäi eläkkeelle 20. helmikuuta 1998.

## Lähteet
Moisés Julio Blanchoud

**Moisés Julio Blanchoud** (4. syyskuuta 1923 Esperanza – 28. helmikuuta 2016 Santa Fe) oli argentiinalainen roomalaiskatolinen arkkipiispa. Hän osallistui Vatikaanin toiseen kirkolliskokoukseen. Hänet vihittiin papiksi 14. joulukuuta 1947. Hänet nimitettiin 13. helmikuuta 1960 Río Cuarton hiippakunnan vihkipiispaksi ja Belalin titulaaripiispaksi. Piispaksi vihkiminen seurasi 24. huhtikuuta. Pääkonsekraattorina toimi Alfonso María Butelerin ja Manuel Marengon avustama Nicolás Fasolino.

Blanchoud nimitettiin 6. syyskuuta 1962 ja asetettiin 7. maaliskuuta 1963 Río Cuarton piispaksi. 7. tammikuuta 1984 hänet nimitettiin Saltan arkkipiispaksi, ja hänet asetettiin virkaan 31. maaliskuuta. Hän jäi eläkkeelle 6. elokuuta 1999.

1. lokakuuta 2002 Blanchoud sai nimityksen Santa Fe de la Vera Cruzin apostoliseksi hallitsijaksi, jona hän toimi, kunnes erosi 30. maaliskuuta 2003.

## Lähteet
Kelly Key

**Kelly de Almeida Afonso** (s. 3. maaliskuuta 1983 Rio de Janeiro, Brasilia), taiteilijanimeltään **Kelly Key**, on brasilialainen laulaja, lauluntekijä, tanssija, juontaja, malli, liikenainen ja näyttelijä.

Kymmenen vuoden uransa aikana Key on myynyt noin kaksi miljoonaa albumia. Hän on julkaissut seitsemän studioalbumia, yhden livealbumin, kolme kokoelmaa, remix-albumin ja kaksi DVD:tä, ja poikinut hittejä kuin "Escondido", "Por Causa de Você", "Anjo", "Chic Chic", "Você é o Cara" ja "Baba". Hänestä on tulossa yksi menestyksekkäimmistä poplaulajista Brasiliassa.

## Diskografia
### Studioalbumit
*
* 
*  
* 
*  

### Espanjankieliset albumit
* 2002: Kelly Key en Español 

### Livealbumit
*2004: Kelly Key - Ao Vivo 

### Kokoelmat
* 2002: Remix Hits 
* 2007: 100% Kelly Key